 Waxa uu Madaxweynuhu aad ugu nuux-nuuxsaday in dalka Somaliland ay ka jirto Nabadgelyo buuxda isla markaasna ay Shacbiga iyo Xukuumada Somaliland iyaga oo gacmaha is haysta ay heeggan buuxa ugu jiraan inay ka hortagaan cid kasta oo Nabadgelyada wax u dhimaysa, waxa kale oo uu Madaxweynuhu tilmaamay in Jamhuuriyada Somaliland ay kaalin muhiim ah kaga jirto la dagaalanka Budhcad badeeda iyo Argagixisada, isla mar kaasna uu xidhiidh qoto dheer oo dhinaca Amaanka ahi uu ka dhexeeyo dalka Somaliland iyo wadamada deriska ah iyo dalalka reer galbeedka, mar kastana ay Somaliland diyaar u tahay sidii ay uga qayb qaadan lahayd xoojinta amaanka ee Mandaqada. 